Vi havde en dejlig uge i dette smukke hus. Huset ligger på en fantastisk grund med masser af muligheder for badning og leg. Vi nød vores måltider i det skønne lille hus lige ved poolen. Huset er smukt indrettet og meget rent og lækkert.
Vi passede ejernes 3 katte der var meget sociale og elskede at være tæt på os. Huset ligger på landet og der er køer tæt på, dette kan man mærke både på duften og en del fluer. Men det smukke sted opvejer dette.